Carlos Portela

**Carlos Portela Orjales**, nado en Vigo en 1967 é un guionista de banda deseñada e series de televisión galego, tamén é produtor de televisión e subdirector do festival Viñetas desde O Atlántico.

## Traxectoria 
Carlos Portela iniciouse no mundo dos fanzines, autoeditándose *Interlínea* (1984) e colaborando con *Coiote* e *Frente Comixario*, amais do programa de radio *Arte Alfa* na emisora Radio ECCA en Vigo. Como profesional, escribiu as series *Forest Hill* (1988) e *Guinsy* (1988) con debuxos de Norberto Fernández e Víctor Rivas, respectivamente, para o xornal *Atlántico Diario*; tamén *Canciones de amor* con Santiago Sequeiros para *Totem, el Comix* en 1988.

En 1994 comezou a traballar como guionista para Xabarín Club presentando ademais o *Consultorio do Dr TNT*, que o popularizou na pequena pantalla. Ao tempo, publicou para Camaleón Ediciones as series *Impresiones de la Isla* (1993), debuxada por Fernando Iglesias e *Kami Seeds* (1995), debuxada por Fernando Iglesias e Víctor Rivas. Novamente xunto a Fernando Iglesias realizou entre 1995 e 2000 a serie *El Laberinto de Piedra* para a revista *Compostelán*. En 1998 encargouse dos guións do relanzamento da serie Gorka debuxada por Sergi San Julián e unha vez máis por Fernando Iglesias.

Nos primeiros anos do século XXI, centrouse na escritura de series de televisión, como *Rías Baixas* (2000), *Entre bateas* (2002) ou *Maridos e mulleres* (2006-2008), pero sen deixar de lado a banda deseñada, realizando con Das Pastoras a serie fantástica *Les Heresiarcas* (2002) para Les Humanoides Associés. Tanteou ademais o mundo do cinema, escribindo os guións d' *O ano da carracha* (2004) e *Hotel Tívoli* (2005).

En 2005 comeza a colaborar con Purita Campos no relanzamento de *Esther*, que se converteu nun éxito de vendas. Colabora tamén con Sergi San Julian na novela gráfica *A conta atrás* (2008), onde narra cara a atrás no tempo a catástrofe do Prestige e da que se publicou até agora só o primeiro de dous volumes. Segue escribindo novas series televisivas: *Padre Casares*, da que tamén é produtor; *Gondar* (2009), e *Matalobos* (2009).

Na actualidade traballa para a produtora Mandarina desenvolvendo unha serie de piratas que protagoniza Pilar Rubio.

## Obra 
;Audiovisual
* 2000 *Rías Baixas*
* 2002 *Entre bateas*
* 2004 *O ano da Carracha*
* 2005 *Hotel Tívoli*
* 2006-2008 *Maridos e mulleres*
* 2008 *Padre Casares*
* 2009 *Gondar*
* 2009 *Matalobos*

;Historietística
* 1990 *Debuxantes en banda*, colectiva (Casa de Xuventude de Ourense)
* 1992 *Memak*, con debuxos de Fernando Iglesias ("Frente Comisario")
* 1992 *Vox Populi*, con debuxos de Víctor Rivas ("Atlántico Diario")
* 1993 *Impresiones de la isla*, con debuxos de Fernando Iglesias ("Camaleón Ediciones")
* 1995 *Kami Seeds*, con debuxos de Fernando Iglesias e Víctor Rivas ("Camaleón Ediciones")
* 1996 *El Laberinto de Piedra*, con debuxos de Fernando Iglesias ("Compostelan")
* 1998 *Gorka*, con debuxos de Sergi San Julián ("Planeta DeAgostini")
* 2000 *Comix 2000*, colectiva (L'Association)
* 2002 *Les Heresiarcas*, con debuxos de Das Pastoras (*Les Humanoides Associés*). 
* 2003 *H20il*, colectiva (Colectivo Chapapote) 
* 2005 *Las Nuevas Aventuras de Esther*, con Purita Campos (Glenat España)
* 2008 *La cuenta atrás*, con debuxos de Sergi San Julián (Faktoría K de Libros)

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Carlos Portela (guionista) en Culturagalega
* Carlos Portela, ficha en Glenat (castelán)